title: Provedbena uredba Komisije (EU) br. 815/2012 od 13. rujna 2012. o utvrđivanju detaljnih pravila za primjenu Uredbe Vijeća (EU) br. 904/2010 u vezi posebnih programa za porezne obveznike koji nemaju poslovni nastan, a isporučuju telekomunikacijske usluge, usluge radijskog i televizijskog emitiranja ili elektroničke usluge osobama koje nisu porezni obveznici

text:
               09/Sv. 001

               HR

               Službeni list Europske unije

               417

         32012R0815

               L 249/3

               SLUŽBENI LIST EUROPSKE UNIJE

               13.09.2012.

      PROVEDBENA UREDBA KOMISIJE (EU) br. 815/2012
   od 13. rujna 2012.
   o utvrđivanju detaljnih pravila za primjenu Uredbe Vijeća (EU) br. 904/2010 u vezi posebnih programa za porezne obveznike koji nemaju poslovni nastan, a isporučuju telekomunikacijske usluge, usluge radijskog i televizijskog emitiranja ili elektroničke usluge osobama koje nisu porezni obveznici
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (1), a posebno njezin članak 44. stavak 1., članak 44. stavak 2. drugi podstavak, članak 45. stavke 1. i 2. te članak 51. stavak 1.,
   budući da:

               (1)

               Uredbom (EU) br. 904/2010 su utvrđena pravila administrativne suradnje i suzbijanja prijevare u području poreza na dodanu vrijednost (PDV). Članci 44. i 45. Uredbe (EU) br. 904/2010 izričito se odnose na razmjenu informacija u vezi s posebnim programima za telekomunikacijske usluge, usluge radijskog i televizijskog emitiranja ili elektroničke usluge iz glave XII. poglavlja 6. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (2). Ti posebni programi odnose se na porezne obveznike koji imaju poslovni nastan izvan države članice potrošnje, a prijavu PDV-a koji trebaju platiti za odgovarajuće prodaje izvršene u državi članici potrošnje podnose putem elektroničkog sučelja u državi članici (jedinstveno mjesto usluge).

               (2)

               Države članice imaju obvezu prikupljati i međusobno razmjenjivati određene informacije u vezi s transakcijama koje se provode prema tim programima. To se posebno odnosi na razmjenu identifikacijskih podataka te prikupljanje i razmjenu podataka o prijavama PDV-a, uključujući i ispravke tih prijava PDV-a, među državama članicama.

               (3)

               Radi osiguravanja jedinstvenog načina razmjene informacija potrebno je utvrditi tehničke pojedinosti takve razmjene, uključujući i zajedničku elektroničku poruku. To bi također omogućilo i jedinstven razvoj tehničkih i funkcionalnih specifikacija, budući da bi bile utemeljene na reguliranom okviru.

               (4)

               Određene informacije u vezi s promjenama identifikacijskih podataka, kao što je isključenje iz primjene posebnih programa, dobrovoljni prestanak primjene ili promjena države članice identifikacije, također se razmjenjuju bez odlaganja i na jedinstven način kako bi se državama članicama omogućila kontrola primjene posebnih programa i suzbijanje prijevare. S tim je ciljem potrebno donijeti zajedničke aranžmane za elektroničku razmjenu takvih informacija.

               (5)

               Kako bi se administrativno opterećenje svelo na najmanju moguću razinu, potrebno je uspostaviti određene zahtjeve u vezi s elektroničkim sučeljem koje će poreznim obveznicima olakšati podnošenje identifikacijskih podataka i prijava PDV-a. Države članice ne bi trebalo sprečavati u pružanju dodatnih funkcionalnosti s ciljem daljnjeg smanjenja administrativnog opterećenja.

               (6)

               Radi osiguravanja učinkovitog prijenosa i obrade podataka u vezi registracije u program, kao i u vezi prijava PDV-a podnesenih u okviru tog programa, države članice trebaju svoja elektronička sučelja razviti na jedinstven način. Stoga je potrebno utvrditi zajedničku elektroničku poruku za prijenos tih podataka.

               (7)

               Potrebno je pojasniti koje je informacije potrebno podnijeti u slučajevima kada se tijekom određenog razdoblja u jednoj ili svim državama članicama ne izvrši nijedna prodaja u okviru posebnih programa.

               (8)

               Kako bi se državama članicama i poreznim obveznicima omogućilo da se u svakoj naknadnoj komunikaciji, kao i prilikom plaćanja PDV-a, nedvojbeno pozovu na određenu prijavu PDV-a, države članice identifikacije svakoj prijavi PDV-a trebaju dodijeliti jedinstveni poziv na broj.

               (9)

               Ova bi se Uredba trebala primjenjivati od dana početka primjene članaka 44. i 45. Uredbe (EU) br. 904/2010.

               (10)

               Mjere predviđene ovom Uredbom u skladu su s mišljenjem Stalnog odbora za administrativnu suradnju,

         DONIJELA JE OVU UREDBU:
   Članak 1.
   Definicije
   Za potrebe ove Uredbe primjenjuju se sljedeće definicije:

               (1)

               „program ne-Unije” znači poseban program za telekomunikacijske usluge, usluge radijskog i televizijskog emitiranja ili elektroničke usluge koje isporučuju porezni obveznici koji nemaju poslovni nastan unutar Zajednice u skladu s glavom XII. poglavljem 6. odjeljkom 2. Direktive 2006/112/EZ;

               (2)

               „program Unije” znači poseban program za telekomunikacijske usluge, usluge radijskog i televizijskog emitiranja ili elektroničke usluge koje isporučuju porezni obveznici koji imaju poslovni nastan unutar Zajednice, ali nemaju poslovni nastan unutar države članice potrošnje u skladu s glavom XII. poglavljem 6. odjeljkom 3. Direktive 2006/112/EZ;

               (3)

               „posebni programi” znači programi ne-Unije i programi Unije.

         Članak 2.
   Funkcije elektroničkog sučelja
   Elektroničko sučelje u državi članici identifikacije putem kojega se porezni obveznik registrira za primjenu jednog od posebnih programa te putem kojega državi članici identifikacije podnosi prijave poreza na dodanu vrijednost (PDV-a) u okviru tog programa mora imati sljedeće funkcije:

               (a)

               mora pružati mogućnost pohranjivanja identifikacijskih podataka u skladu s člankom 361. Direktive 2006/112/EZ ili prijave PDV-a u skladu člancima 365. i 369.g Direktive 2006/112/EZ prije njihovog podnošenja;

               (b)

               mora omogućiti poreznom obvezniku podnošenje relevantnih informacija u vezi s prijavama PDV-a prijenosom elektroničkih datoteka u skladu s uvjetima koje propisuje država članica identifikacije.

         Članak 3.
   Prijenos identifikacijskih podataka
   1.   Država članica identifikacije putem CCN/CSI mreže ostalim državama članicama prenosi sljedeće:

               (a)

               podatke za identifikaciju poreznog obveznika koji primjenjuje program ne-Unije;

               (b)

               slične podatke za identifikaciju poreznog obveznika koji primjenjuje program Unije;

               (c)

               dodijeljeni identifikacijski broj.

         Zajednička elektronička poruka navedena u Prilogu I. koristi se za prijenos podataka iz prvog podstavka. Stupac B zajedničke elektroničke poruke iz Priloga I. koristi se za program ne-Unije, a stupac C te zajedničke elektroničke poruke za program Unije.
   2.   Država članica identifikacije bez odlaganja putem CCN/CSI mreže, zajedničkom elektroničkom porukom iz Priloga II. ovoj Uredbi, obavješćuje ostale države članice kada porezni obveznik:

               (a)

               bude isključen iz sustava primjene jednog od posebnih programa;

               (b)

               dobrovoljno prestane s primjenom jednog od posebnih programa;

               (c)

               promijeni državu članicu identifikacije u okviru programa Unije.

         Članak 4.
   Podnošenje prijava PDV-a poreznog obveznika
   1.   Porezni obveznik državi članici identifikacije podnosi prijave PDV-a s podacima u skladu s člancima 365. i 369.g Direktive 2006/112/EZ primjenom zajedničke elektroničke poruke navedene u Prilogu III. ovoj Uredbi. Stupac B zajedničke elektroničke poruke navedene u Prilogu III. koristi se za program ne-Unije, a stupac C te zajedničke elektroničke poruke za program Unije.
   2.   Kada porezni obveznik tijekom poreznog razdoblja ne isporuči nikakve usluge nijednoj državi članici u okviru posebnih programa, popunjava se prijava nultog PDV-a. Za potrebe takve prijave za program Unije se popunjavaju samo polja 1, 2 i 21 zajedničke elektroničke poruke iz Priloga III., a za program ne-Unije polja 1, 2 i 11.
   3.   Porezni obveznik dužan je unijeti isporuke koje se odnose na državu članicu potrošnje ili isporuke iz države članice njegovog poslovnog nastana samo ako su tijekom poreznog razdoblja izvršene isporuke u državu članicu potrošnje ili isporuke iz države članice njegovog poslovnog nastana u okviru posebnih programa.
   Članak 5.
   Prijenos podataka obuhvaćenih prijavom PDV-a
   Podatke obuhvaćene prijavom PDV-a iz članka 4. stavka 1. država članica identifikacije putem CCN/CSI mreže, korištenjem zajedničke elektroničke poruke navedene u Prilogu III. ovoj Uredbi, šalje svim državama članicama potrošnje i državama članicama poslovnih nastana koje su navedene u prijavi PDV-a.
   Za potrebe prvog stavka država članica identifikacije državi članici potrošnje i poslovnog nastana u koju ili iz koje je isporuka izvršena šalje opće podatke iz dijela 1. zajedničke elektroničke poruke navedene u Prilogu III., zajedno s podacima iz dijela 2. te zajedničke elektroničke poruke koji se odnose na tu pojedinu državu članicu potrošnje ili poslovnog nastana.
   Država članica identifikacije podatke iz prijave PDV-a prenosi samo onim državama članicama koje su navedene u toj prijavi PDV-a.
   Članak 6.
   Jedinstveni poziv na broj
   Podaci koji se prenose u skladu s člankom 5. moraju sadržavati poziv na broj koji dodjeljuje država članica identifikacije, a jedinstven je za pojedinu prijavu PDV-a.
   Članak 7.
   Ispravci prijava PDV-a
   Država članica identifikacije poreznom obvezniku omogućava ispravak svake prijave PDV-a putem elektroničkog sučelja iz članka 2. Država članica identifikacije podatke o ispravcima prenosi zainteresiranoj državi članici (ili državama članicama) potrošnje i poslovnog nastana u skladu s člankom 5. te navedenim podacima dodjeljuje vremenski žig.
   Članak 8.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

   Primjenjuje se od 1. siječnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. rujna 2012.

            Za Komisiju

            Predsjednik

         José Manuel BARROSO

      (1)  SL L 268, 12.10.2010., str. 1.

      (2)  SL L 347, 11.12.2006., str. 1.
   PRILOG I.

      Identifikacijski podaci

               Stupac A

               Stupac B

               Stupac C

               Broj polja

               Program ne-Unije

               Program Unije

               1

               individualni identifikacijski broj za PDV koji dodjeljuje država članica identifikacije u skladu s člankom 362. Direktive 2006/112/EZ (1)

               individualni identifikacijski broj za PDV koji dodjeljuje država članica identifikacije u skladu s člankom 369.d Direktive 2006/112/EZ, uključujući i kod države

               2

               nacionalni porezni broj, ako postoji

               3

               naziv trgovačkog društva

               naziv trgovačkog društva

               4

               tvrtka ili tvrtke društva, ako se razlikuju od naziva društva

               tvrtka ili tvrtke društva, ako se razlikuju od naziva društva

               5

               puna poštanska adresa (2)

               puna poštanska adresa (3)

               6

               država u kojoj porezni obveznik ima sjedište poslovne djelatnosti

               država u kojoj porezni obveznik ima sjedište poslovne djelatnosti, ako nije u Uniji

               7

               adresa elektroničke pošte poreznog obveznika

               adresa elektroničke pošte poreznog obveznika

               8

               internetske stranice poreznog obveznika, ako postoje

               internetske stranice poreznog obveznika, ako postoje

               9

               osoba za kontakt

               osoba za kontakt

               10

               telefonski broj

               telefonski broj

               11

               broj IBAN ili OBAN

               broj IBAN

               12

               broj BIC

               broj BIC

               13.1

               individualni identifikacijski broj(evi) za PDV ili, ako nisu dostupni, porezni registracijski broj(evi) koje dodjeljuju druge države članice u kojima porezni obveznik ima stalne poslovne jedinice (4) izuzev onih u državi članice identifikacije

               14.1

               pune poštanske adrese i tvrtke stalnih poslovnih jedinica (5) izuzev onih u državi članici identifikacije

               15.1

               identifikacijski brojevi za PDV koje države članice dodjeljuju poreznim obveznicima koji nemaju poslovni nastan (6)

               16

               elektronička izjava da porezni obveznik nije registriran za potrebe PDV-a unutar Unije

               17

               datum početka primjene programa (7)

               datum početka primjene programa (8)

               18

               datum zahtjeva za registraciju u okviru programa od strane poreznog obveznika

               datum zahtjeva za registraciju u okviru programa od strane poreznog obveznika

               19

               datum odluke države članice identifikacije o registraciji

               datum odluke države članice identifikacije o registraciji

               20

               naznaka o pripadnosti poreznog obveznika skupini obveznika PDV-a (9)

               21

               individualni identifikacijski broj(evi) za PDV koje dodjeljuje država članica identifikacije u skladu s člankom 362. ili 369.d Direktive 2006/112/EZ ako se prethodno primjenjivala bilo koji od programa

               individualni identifikacijski broj(evi) za PDV koje dodjeljuje država članica identifikacije u skladu s člankom 362. ili 369.d Direktive 2006/112/EZ ako se prethodno primjenjivala bilo koji od programa

      (1)  Zadani format: EUxxxyyyyyz, pri čemu xxx predstavlja troznamenkastu ISO oznaku države članice identifikacije, yyyyy predstavlja peteroznamenkasti broj koji dodjeljuje država članica identifikacije, a z predstavlja kontrolnu brojku.

      (2)  Potrebno navesti poštanski broj, ako postoji.

      (3)  Potrebno navesti poštanski broj, ako postoji.

      (4)  U slučaju postojanja više od jedne stalne poslovne jedinice, koristiti polja 13.1. 13.2 itd.

      (5)  U slučaju postojanja više od jedne stalne poslovne jedinice, koristiti polja 14.1. 14.2 itd.

      (6)  U slučaju postojanja više od jednog identifikacijskog broja za PDV koje države članice dodjeljuju poreznim obveznicima koji nemaju poslovni nastan, koristiti polja 15.1. 15.2 itd.

      (7)  Navedeni datum može u određenim ograničenim slučajevima biti raniji od datuma registracije u okviru programa.

      (8)  Navedeni datum može u određenim ograničenim slučajevima biti raniji od datuma registracije u okviru programa.

      (9)  U ovom polju potrebno samo naznačiti da ili ne.
   PRILOG II.

      Podaci o statusu poreznog obveznika u registru države članice identifikacije

               individualni identifikacijski broj za PDV koji dodjeljuje država članica identifikacije, uključujući i kod države

               Datum stupanja promjene na snagu

               Razlog promjene statusa poreznog obveznika u registru korištenjem slijedećih šifri:

                           (1)

                           porezni obveznik je obavijestio državu članicu identifikacije da više ne isporučuje telekomunikacijske usluge, usluge radijskog i televizijskog emitiranja ili elektroničke usluge;

                           (2)

                           država članica identifikacije smatra da je porezni obveznik prestao obavljati oporezive djelatnosti obuhvaćene posebnim programom;

                           (3)

                           porezni obveznik više ne ispunjava potrebne uvjete za primjenu posebnog programa;

                           (4)

                           porezni obveznik neprekidno krši pravila posebnog programa;

                           (5)

                           porezni obveznik je dobrovoljno zatražio prestanak primjene programa;

                           (6)

                           porezni obveznik je zatražio identifikaciju u novoj državi članici identifikacije.

         PRILOG III.

      Prijave PDV-a

                  Dio 1.:   Opće informacije

               Stupac A

               Stupac B

               Stupac C

               Broj polja

               Program ne-Unije

               Program Unije

                  Jedinstveni poziv na broj
                   (1)

               1

               individualni identifikacijski broj za PDV koji dodjeljuje država članica identifikacije u skladu s člankom 362. Direktive 2006/112/EZ

               individualni identifikacijski broj za PDV koji dodjeljuje država članica identifikacije u skladu s člankom 369.d Direktive 2006/112/EZ, uključujući i kod države

               2

               razdoblje prijave PDV-a (2)

               razdoblje prijave PDV-a (3)

               2a

               datum početka i datum završetka razdoblja (4)

               datum početka i datum završetka razdoblja (5)

               3

               valuta

               valuta

                  Dio 2.:   za svaku državu članicu potrošnje u kojoj postoji obveza plaćanja PDV-a
                   (6)

               2(a)   Usluge isporučene iz sjedišta poslovne djelatnosti ili stalnog poslovnog nastana u državi članici identifikacije

               4.1

               kod države članice potrošnje

               kod države članice potrošnje

               5.1

               standardna stopa PDV-a u državi članici potrošnje

               standardna stopa PDV-a u državi članici potrošnje

               6.1

               snižena stopa PDV-a u državi članici potrošnje

               snižena stopa PDV-a u državi članici potrošnje

               7.1

               porezna osnovica po standardnoj stopi

               porezna osnovica po standardnoj stopi

               8.1

               iznos PDV-a po standardnoj stopi

               iznos PDV-a po standardnoj stopi

               9.1

               porezna osnovica po sniženoj stopi

               porezna osnovica po sniženoj stopi

               10.1

               iznos PDV-a po sniženoj stopi

               iznos PDV-a po sniženoj stopi

               11.1

               ukupni iznos PDV-a za plaćanje

               ukupni iznos PDV-a za plaćanje za usluge isporučene iz sjedišta poslovne djelatnosti ili stalne poslovne jedinice u državi članici identifikacije

               2(b)   Usluge isporučene iz sjedišta poslovne djelatnosti ili stalne poslovne jedinice izvan države članice identifikacije
                   (7)

               12.1

               kod države članice potrošnje

               13.1

               standardna stopa PDV-a u državi članici potrošnje

               14.1

               snižena stopa PDV-a u državi članici potrošnje

               15.1

               individualni identifikacijski broj za PDV ili, ako nije dostupan, porezni registracijski broj koji dodjeljuje država članica stalne poslovne jedinice, uključujući i kod države

               16.1

               porezna osnovica po standardnoj stopi

               17.1

               iznos PDV-a po standardnoj stopi

               18.1

               porezna osnovica po sniženoj stopi

               19.1

               iznos PDV-a po sniženoj stopi

               20.1

               ukupni iznos PDV-a za plaćanje za usluge isporučene iz stalne poslovne jedinice izvan države članice identifikacije

               2(c)   Ukupan zbroj za sjedište poslovne djelatnosti ili stalnu poslovnu jedinicu u državi članici identifikacije i sve stalne poslovne jedinice u svim drugim državama članicama

               21.1

               Ukupni iznos PDV-a za plaćanje za sve poslovne nastane (polje 11.1 + polje 11.2 … + polje 20.1 + polje 20.2 …)

      (1)  Jedinstveni poziv na broj koji dodjeljuje država članica identifikacije sadrži kod države članice identifikacije/PDV broj/razdoblje (tromjesečje) – npr. GB/xxxxxxxxx/T1.gg + dodatak vremenskog žiga za svaku verziju. Država članica identifikacije broj dodjeljuje prije prijenosa prijave drugim uključenim državama članicama.

      (2)  Odnosi se na kalendarska tromjesečja: T1.gggg – T2.gggg – T3.gggg –T4.gggg.

      (3)  Odnosi se na kalendarska tromjesečja: T1.gggg – T2.gggg – T3.gggg –T4.gggg.

      (4)  Popunjava se samo u slučajevima kada porezni obveznik podnosi više od jedne prijave PDV-a za isto tromjesečje. Odnosi se na kalendarske dane: dd.mm.gggg – dd.mm.gggg.

      (5)  Popunjava se samo u slučajevima kada porezni obveznik podnosi više od jedne prijave PDV-a za isto tromjesečje. Odnosi se na kalendarske dane: dd.mm.gggg – dd.mm.gggg.

      (6)  Kada postoji više od jedne države članice potrošnje (ili kada je u jednoj državi članici potrošnje tijekom tromjesečja došlo do promjene stope PDV-a), koristiti polja 4.2, 5.2, 6.2 itd.

      (7)  Kada postoji više od jednog poslovnog nastana, koristiti polja 12.1.2, 13.1.2, 14.1.2 itd.


title: Provedbena uredba Komisije (EU) br. 938/2014 оd 2. rujna 2014. o pokretanju istražnog postupka o mogućem izbjegavanju antidampinških mjera uvedenih Uredbom Vijeća (EU) br. 502/2013 na uvoz bicikala podrijetlom iz Narodne Republike Kine uvozom bicikala poslanih iz Kambodže, Pakistana i s Filipina, bez obzira na to imaju li deklarirano podrijetlo iz Kambodže, Pakistana i s Filipina ili nemaju, te o uvjetovanju takvog uvoza evidentiranjem

text:
               3.9.2014

               HR

               Službeni list Europske unije

               L 263/5

         PROVEDBENA UREDBA KOMISIJE (EU) br. 938/2014
   оd 2. rujna 2014.
   o pokretanju istražnog postupka o mogućem izbjegavanju antidampinških mjera uvedenih Uredbom Vijeća (EU) br. 502/2013 na uvoz bicikala podrijetlom iz Narodne Republike Kine uvozom bicikala poslanih iz Kambodže, Pakistana i s Filipina, bez obzira na to imaju li deklarirano podrijetlo iz Kambodže, Pakistana i s Filipina ili nemaju, te o uvjetovanju takvog uvoza evidentiranjem
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 13. stavak 3. i članak 14. stavak 5.,
   nakon što je obavijestila države članice,
   budući da:
   A.   ZAHTJEV

               (1)

               Europska komisija („Komisija”) primila je zahtjev na temelju članka 13. stavka 3. i članka 14. stavka 5. Osnovne uredbe za ispitivanje mogućeg izbjegavanja antidampinških mjera uvedenih na uvoz bicikala podrijetlom iz Narodne Republike Kine te uvjetovanje da se uvoz bicikala poslanih iz Kambodže, Pakistana i s Filipina, bez obzira na to imaju li deklarirano podrijetlo iz Kambodže, Pakistana i s Filipina ili nemaju, evidentira.

               (2)

               Zahtjev je 23. srpnja 2014. podnijelo Europsko udruženje proizvođača bicikala (EBMA) u ime petnaest proizvođača bicikala iz Unije.

         B.   PROIZVOD

               (3)

               Proizvod na koji se odnosi moguće izbjegavanje mjera jesu bicikli i druga slična vozila (uključujući dostavne tricikle, ali isključujući monocikle), bez motornog pogona, razvrstani u oznake KN 8712 00 30 i ex 8712 00 70, te podrijetlom iz Narodne Republike Kine („predmetni proizvod”).

               (4)

               Proizvod iz istražnog postupka jednak je proizvodu definiranom u prethodnoj uvodnoj izjavi, ali poslan iz Kambodže, Pakistana i s Filipina, bez obzira na to ima li deklarirano podrijetlo iz Kambodže, Pakistana i s Filipina ili nema, trenutačno obuhvaćenom istim oznakama KN kao predmetni proizvod („proizvod iz istražnog postupka”).

         C.   POSTOJEĆE MJERE

               (5)

               Mjere koje su trenutačno na snazi i koje se moguće izbjegavaju antidampinške su mjere uvedene Uredbom Vijeća (EU) br. 502/2013 (2).

         D.   OSNOVA

               (6)

               Zahtjev sadržava dostatne dokaze prima facie o izbjegavanju antidampinških mjera na uvoz bicikala podrijetlom iz Narodne Republike Kine pretovarom i postupcima sklapanja u Kambodži, Pakistanu i na Filipinima.

               (7)

               Dostavljen je sljedeći dokaz prima facie.

               (8)

               Iz zahtjeva je vidljivo da je nakon uvođenja mjera i njihova produljenja Provedbenom uredbom Vijeća (EU) br. 501/2013 (3) na uvoz poslan iz Indonezije, Malezije, Šri Lanke i Tunisa, bez obzira na to ima li deklarirano podrijetlo iz tih zemalja ili nema, došlo do znatne promjene strukture trgovine koja obuhvaća izvoz iz Narodne Republike Kine, Kambodže, Pakistana i s Filipina u Uniju, a da ne postoji dostatan valjani razlog ili ekonomska opravdanost za takvu promjenu osim uvođenja pristojbe.

               (9)

               Čini se da ta promjena proizlazi iz pretovara bicikala podrijetlom iz Narodne Republike Kine preko Kambodže, Pakistana i Filipina u Uniju i iz postupaka sklapanja u Kambodži, Pakistanu i na Filipinima.

               (10)

               Nadalje, zahtjev sadržava dostatne dokaze prima facie da su popravni učinci postojećih antidampinških mjera na predmetni proizvod umanjeni, kako u pogledu količine tako i u pogledu cijene. Čini se da su znatne količine uvoza proizvoda iz istražnog postupka zamijenile uvoz predmetnog proizvoda. Osim toga postoje dostatni dokazi prima facie o tome da se uvoz proizvoda iz istražnog postupka obavlja po cijenama koje su niže od neštetne cijene utvrđene u istražnom postupku koji je doveo do postojećih mjera.

               (11)

               Naposljetku, zahtjev sadržava dostatne dokaze prima facie o tome da su cijene proizvoda iz istražnog postupka dampinške u odnosu na prethodno utvrđenu uobičajenu vrijednost za predmetni proizvod.

               (12)

               Ako se tijekom istražnog postupka utvrde prakse izbjegavanja preko Kambodže, Pakistana i Filipina obuhvaćene člankom 13. Osnovne uredbe, osim pretovara i postupaka sklapanja, istražnim se postupkom mogu obuhvatiti i te prakse.

         E.   POSTUPAK

               (13)

               S obzirom na prethodno navedeno, Komisija je zaključila da postoje dostatni dokazi kojima se opravdava pokretanje istražnog postupka na temelju članka 13. stavka 3. Osnovne uredbe te uvjetovanje da se uvoz proizvoda obuhvaćenog istražnim postupkom, bez obzira na to ima li deklarirano podrijetlo iz Kambodže, Pakistana i s Filipina ili nema, u skladu s člankom 14. stavkom 5. Osnovne uredbe, evidentira.

         (a)   Upitnici

               (14)

               Kako bi dobila podatke koje smatra potrebnima za svoj istražni postupak, Komisija će poslati upitnike poznatim izvoznicima/proizvođačima i poznatim udruženjima izvoznika/proizvođača u Kambodži, Pakistanu i na Filipinima, poznatim izvoznicima/proizvođačima i poznatim udruženjima izvoznika/proizvođača u Narodnoj Republici Kini, poznatim uvoznicima i poznatim udruženjima uvoznika u Uniji i tijelima Narodne Republike Kine, Kambodže, Pakistana i Filipina. Prema potrebi podaci se mogu tražiti i od industrije Unije.

               (15)

               U svakom slučaju, sve zainteresirane strane trebale bi se odmah javiti Komisiji, a najkasnije do roka određenog u članku 3. ove Uredbe, i zatražiti upitnik u roku određenom u članku 3. stavku 1. ove Uredbe, s obzirom na to da se rok određen u članku 3. stavku 2. ove Uredbe primjenjuje na sve zainteresirane strane.

               (16)

               Tijela Narodne Republike Kine, Kambodže, Pakistana i Filipina bit će na odgovarajući način obaviještena o pokretanju istražnog postupka.

         (b)   Prikupljanje podataka i održavanje saslušanja

               (17)

               Sve zainteresirane strane ovime se pozivaju iznijeti svoja stajališta u pisanom obliku i dostaviti dokaze kojima ih potkrjepljuju. Nadalje, Komisija može saslušati zainteresirane strane uz uvjet da one dostave zahtjev u pisanom obliku i da dokažu da postoje posebni razlozi zbog kojih ih treba saslušati.

         (c)   Izuzeće od evidentiranja uvoza ili mjera

               (18)

               U skladu s člankom 13. stavkom 4. Osnovne uredbe, uvoz proizvoda iz istražnog postupka može se izuzeti od evidentiranja ili mjera ako se uvoz ne smatra izbjegavanjem mjera.

               (19)

               Budući da se moguće izbjegavanje mjera odvija izvan Unije, izuzeća se mogu odobriti, u skladu s člankom 13. stavkom 4. Osnovne uredbe, proizvođačima bicikala i ostalih sličnih vozila (uključujući dostavne tricikle, ali isključujući monocikle), bez motornog pogona, u Kambodži, Pakistanu i na Filipinima koji mogu dokazati da nisu povezani (4) ni s jednim proizvođačem koji podliježe mjerama (5) i za koje se utvrdi da ne sudjeluju u praksi izbjegavanja kako je utvrđeno člankom 13. stavcima 1. i 2. Osnovne uredbe. Proizvođači koji žele da im se odobri izuzeće trebaju podnijeti zahtjev koji je valjano potkrijepljen dokazima u roku navedenom u članku 3. stavku 3. ove Uredbe.

         F.   EVIDENTIRANJE

               (20)

               Prema članku 14. stavku 5. Osnovne uredbe, uvoz proizvoda iz istražnog postupka trebao bi podlijegati evidentiranju kako bi se osiguralo da se, ako se istražnim postupkom utvrdi izbjegavanje mjera, antidampinške pristojbe u odgovarajućem iznosu mogu uvesti od dana kada je uvedeno evidentiranje takvog uvoza poslanog iz Kambodže, Pakistana i s Filipina.

         G.   ROKOVI

               (21)

               U interesu dobrog upravljanja potrebno je navesti rokove u kojima:

                           —

                           se zainteresirane strane mogu javiti Komisiji, predstaviti svoje stavove u pisanom obliku i dostaviti odgovore na upitnik ili bilo koje druge podatke koje treba uzeti u obzir tijekom istražnog postupka,

                           —

                           proizvođači u Kambodži, Pakistanu i na Filipinima mogu zatražiti izuzeće od evidentiranja uvoza ili mjera,

                           —

                           zainteresirane strane mogu podnijeti pisani zahtjev da ih Komisija sasluša.

               (22)

               Važno je skrenuti pozornost na činjenicu da ostvarivanje većine postupovnih prava predviđenih Osnovnom uredbom ovisi o tome da se zainteresirana strana javi Komisiji u rokovima utvrđenima u članku 3. ove Uredbe.

         H.   NESURADNJA

               (23)

               Kada zainteresirana strana odbije omogućiti pristup podacima, ne dostavi potrebne podatke u rokovima ili ako znatno ometa istražni postupak, zaključci se mogu, bilo da su oni pozitivni ili negativni, donijeti na temelju raspoloživih činjenica u skladu s člankom 18. Osnovne uredbe.

               (24)

               Ako se utvrdi da je bilo koja zainteresirana strana dostavila lažne ili obmanjujuće podatke, oni se zanemaruju i mogu se iskoristiti raspoložive činjenice.

               (25)

               Ako zainteresirana strana ne surađuje ili surađuje djelomično te se stoga zaključci temelje na raspoloživim činjenicama u skladu s člankom 18. Osnovne uredbe, ishod za tu stranu može biti manje povoljan nego što bi bio da je surađivala.

         I.   RASPORED ISTRAŽNOG POSTUPKA

               (26)

               Istražni postupak zaključit će se, u skladu s člankom 13. stavkom 3. Osnovne uredbe, u roku od devet mjeseci od dana objave ove Uredbe u Službenom listu Europske unije.

         J.   OBRADA OSOBNIH PODATAKA

               (27)

               Napominje se da će se sa svim osobnim podacima prikupljenima u tom istražnom postupku postupati u skladu s Uredbom (EZ) br. 45/2001 Europskog parlamenta i Vijeća (6).

         K.   SLUŽBENIK ZA USMENE RASPRAVE

               (28)

               Zainteresirane strane mogu zatražiti intervenciju službenika za usmene rasprave Glavne uprave za trgovinu. Službenik za usmene rasprave veza je između zainteresiranih strana i istražnih službi Komisije. Službenik za usmene rasprave ispituje zahtjeve za pristup predmetu, sporove povezane s povjerljivošću dokumenata, zahtjeve za produljenje rokova i zahtjeve trećih osoba za saslušanje. Službenik za usmene rasprave može organizirati saslušanje s pojedinačnom zainteresiranom stranom te posredovati kako bi osigurao da zainteresirana strana u potpunosti ostvaruje svoja prava na obranu.

               (29)

               Svaki zahtjev za saslušanje pred službenikom za usmene rasprave podnosi se u pisanom obliku i mora sadržavati razloge za podnošenje zahtjeva. Službenik za usmene rasprave omogućuje održavanje saslušanja uključenih strana kako bi se mogla izložiti različita stajališta i podnijeti pobijajući dokazi.

               (30)

               Zainteresirane strane mogu pronaći daljnje informacije i podatke za kontakt na web-stranicama službenika za usmene rasprave koje se nalaze na web-mjestu Glavne uprave za trgovinu: http://ec.europa.eu/commission_2010-2014/degucht/contact/hearing-officer/,

         DONIJELA JE OVU UREDBU:
   Članak 1.
   Ovime se pokreće istražni postupak u skladu s člankom 13. stavkom 3. Uredbe (EZ) br. 1225/2009 kako bi se utvrdilo je li uvoz u Uniju bicikala i drugih sličnih vozila (uključujući dostavne tricikle, ali isključujući monocikle), bez motornog pogona, trenutačno razvrstanih u oznake KN 8712 00 30 i ex 8712 00 70 (oznake TARIC 8712003020 i 8712007092), poslanih iz Kambodže, Pakistana i s Filipina, bez obzira na to imaju li deklarirano podrijetlo iz Kambodže, Pakistana i s Filipina ili nemaju, izbjegava mjere uvedene Uredbom (EU) br. 502/2013.
   Članak 2.
   Carinska tijela poduzimaju, u skladu s člankom 13. stavkom 3. i člankom 14. stavkom 5. Uredbe (EZ) br. 1225/2009, odgovarajuće korake radi evidentiranja uvoza u Uniju iz članka 1. ove Uredbe.
   Evidentiranje istječe devet mjeseci od dana stupanja na snagu ove Uredbe.
   Komisija uredbom može uputiti carinska tijela da prestanu evidentirati uvoz u Uniju proizvoda koje su proizveli proizvođači koji su se prijavili za izuzeće od evidentiranja i za koje je utvrđeno da ispunjavaju uvjete za odobravanje izuzeća.
   Članak 3.

               1.

               Upitnici se od Komisije moraju zatražiti u roku od 15 dana od datuma objave ove Uredbe u Službenom listu Europske unije.

               2.

               Ako zainteresirane strane žele da se njihove izjave uzmu u obzir tijekom istražnog postupka, moraju se javiti Komisiji, predstaviti svoje stavove u pisanom obliku i dostaviti odgovore na upitnik ili druge podatke u roku od 37 dana od datuma objave ove Uredbe u Službenom listu Europske unije, osim ako je utvrđeno drukčije.

               3.

               Proizvođači iz Kambodže, Pakistana i s Filipina koji zahtijevaju izuzeće od evidentiranja uvoza ili mjera moraju dostaviti zahtjev koji je valjano potkrijepljen dokazima u istom roku od 37 dana.

               4.

               Zainteresirane strane od Komisije mogu zatražiti saslušanje u istom roku od 37 dana.

               5.

               Pozivaju se zainteresirane strane da sve podneske i zahtjeve, uključujući skenirane punomoći i potvrde, dostavljaju e-poštom, osim opsežnih odgovora koji se moraju dostaviti na CD-ROM-u ili DVD-u osobno ili preporučenom poštom. Uporabom e-pošte zainteresirane strane izražavaju svoju suglasnost s pravilima koja se primjenjuju na elektroničke podneske sadržanima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na web-mjestu Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf. Zainteresirane strane moraju navesti svoje ime, adresu, broj telefona i valjanu e-adresu te osigurati da je dostavljena e-adresa ispravna službena e-adresa koja se svakodnevno provjerava. Nakon dostave podataka za kontakt Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako je zbog prirode dokumenta koji se šalje potrebno koristiti se preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno spomenutim uputama za komunikaciju sa zainteresiranim stranama.

         Svi podnesci, uključujući podatke koji se traže u ovoj Uredbi, odgovori na upitnik i korespondencija koju zainteresirane strane dostave u povjerljivosti, moraju se označiti oznakom „Ograničeno” (7) te im se, u skladu s člankom 19. stavkom 2. Osnovne uredbe, mora priložiti verzija koja nije povjerljiva i koja mora sadržavati oznaku „Na pregled zainteresiranim stranama”.
   Adresa Komisije za korespondenciju:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

               E-pošta: TRADE-R608-BICYCLES-CIR@ec.europa.eu

         Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. rujna 2014.

            Za Komisiju

            Predsjednik

         José Manuel BARROSO

      (1)  SL L 343, 22.12.2009., str. 51.

      (2)  Uredba Vijeća (EU) br. 502/2013 od 29. svibnja 2013. o izmjeni Provedbene uredbe (EU) br. 990/2011 o uvođenju konačne antidampinške pristojbe na uvoz bicikala podrijetlom iz Narodne Republike Kine nakon privremene revizije u skladu s člankom 11. stavkom 3. Uredbe (EZ) br. 1225/2009 (SL L 153, 5.6.2013., str. 17.).

      (3)  Provedbena uredba Vijeća (EU) br. 501/2013 od 29. svibnja 2013. o proširenju konačne antidampinške pristojbe uvedene Provedbenom uredbom (EU) br. 990/2011 na uvoz bicikala podrijetlom iz Narodne Republike Kine na uvoz bicikala poslanih iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa ili nemaju (SL L 153, 5.6.2013., str. 1.).

      (4)  U skladu s člankom 143. Uredbe Komisije (EEZ) br. 2454/93 (SL L 253, 11.10.1993., str. 1.) o utvrđivanju odredaba za provedbu Carinskog zakonika Zajednice, osobe se smatraju povezanima samo: (a) ako je jedna službenik ili direktor poduzeća u vlasništvu druge osobe i obratno; (b) ako su pravno priznati poslovni partneri; (c) ako su poslodavac i posloprimac; (d) ako je jedna od njih izravni ili neizravni vlasnik, nadzire ili posjeduje najmanje 5 % glavnih dionica s pravom glasa ili udjela obiju osoba; (e) ako jedna izravno ili neizravno nadzire drugu; (f) ako su obje izravno ili neizravno pod nadzorom treće osobe; (g) ako zajedno izravno ili neizravno nadziru treću osobu; ili (h) ako su članovi iste obitelji. Osobe se smatraju članovima iste obitelji samo ako su u jednom od sljedećih odnosa: i. suprug i supruga; ii. roditelj i dijete; iii. brat i sestra (i polubrat i polusestra); iv. djed ili baka i unuk ili unuka; v. ujak ili ujna/tetak ili tetka/stric ili strina i nećak ili nećakinja; vi. roditelj supružnika i snaha ili zet; vii. šurjak i šurjakinja. U tom kontekstu „osoba” znači svaka fizička ili pravna osoba.

      (5)  Međutim, čak i ako su proizvođači povezani u prethodno navedenom smislu s trgovačkim društvima na koja se primjenjuju mjere na snazi za uvoz podrijetlom iz Narodne Republike Kine (početne antidampinške mjere), izuzeće se još uvijek može odobriti ako nema dokaza da je odnos s trgovačkim društvima na koja se primjenjuju početne mjere uspostavljen ili da se upotrebljava za izbjegavanje početnih mjera.

      (6)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice te o slobodnom kretanju takvih podataka (SL L 8, 12.1.2001., str. 1.).

      (7)  Dokument s oznakom „Ograničeno” dokument je koji se smatra povjerljivim u skladu s člankom 19. Uredbe Vijeća (EZ) br. 1225/2009 (SL L 343, 22.12.2009., str. 51.) i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). Dokument je zaštićen i u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).


title: Provedbena uredba Komisije (EU) 2015/223 оd 12. veljače 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               13.2.2015

               HR

               Službeni list Europske unije

               L 37/5

         PROVEDBENA UREDBA KOMISIJE (EU) 2015/223
   оd 12. veljače 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  138,6

                  IL

                  97,8

                  MA

                  87,0

                  TR

                  113,2

                  ZZ

                  109,2

                  0707 00 05

                  EG

                  191,6

                  JO

                  217,9

                  TR

                  195,8

                  ZZ

                  201,8

                  0709 91 00

                  EG

                  57,5

                  ZZ

                  57,5

                  0709 93 10

                  MA

                  225,7

                  TR

                  232,1

                  ZZ

                  228,9

                  0805 10 20

                  EG

                  46,8

                  IL

                  75,5

                  MA

                  54,3

                  TN

                  50,6

                  TR

                  67,8

                  ZZ

                  59,0

                  0805 20 10

                  IL

                  146,2

                  MA

                  107,7

                  ZZ

                  127,0

                  0805 20 30, 0805 20 50, 0805 20 70, 0805 20 90

                  EG

                  74,4

                  IL

                  143,3

                  JM

                  116,6

                  MA

                  111,0

                  TR

                  80,4

                  ZZ

                  105,1

                  0805 50 10

                  TR

                  65,0

                  ZZ

                  65,0

                  0808 10 80

                  BR

                  65,7

                  CL

                  89,9

                  CN

                  119,5

                  MK

                  22,6

                  US

                  197,5

                  ZZ

                  99,0

                  0808 30 90

                  CL

                  291,0

                  ZA

                  121,4

                  ZZ

                  206,2

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/807 оd 11. svibnja 2017. o odstupanju od Provedbene uredbe (EU) br. 809/2014 u pogledu konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena jedinstvenog zahtjeva ili zahtjeva za plaćanje i konačnog datuma za podnošenje zahtjevâ za dodjelu prava na plaćanje ili povećanje vrijednosti pravâ na plaćanje u okviru programa osnovnog plaćanja za godinu 2017.

text:
               12.5.2017

               HR

               Službeni list Europske unije

               L 121/35

         PROVEDBENA UREDBA KOMISIJE (EU) 2017/807
   оd 11. svibnja 2017.
   o odstupanju od Provedbene uredbe (EU) br. 809/2014 u pogledu konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena jedinstvenog zahtjeva ili zahtjeva za plaćanje i konačnog datuma za podnošenje zahtjevâ za dodjelu prava na plaćanje ili povećanje vrijednosti pravâ na plaćanje u okviru programa osnovnog plaćanja za godinu 2017.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 78. prvi stavak točku (b) i drugi stavak,
   budući da:

               (1)

               Provedbenom uredbom Komisije (EU) br. 809/2014 (2) predviđen je konačni datum za podnošenje jedinstvenog zahtjeva, zahtjevâ za potporu ili zahtjevâ za plaćanje, konačni datum za prijavu izmjena jedinstvenog zahtjeva ili zahtjeva za plaćanje i konačni datum za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja.

               (2)

               Nekoliko država članica uvodi promjene u svojim administrativnim sustavima za izravna plaćanja, između ostalog, strukturne promjene sustava za identifikaciju zemljišnih parcela i reorganizaciju informacijske tehnologije. Te se promjene podudaraju s važnim korakom u obveznom uvođenju zahtjeva za geoprostornu potporu. Kao rezultat toga, u tim je državama članicama došlo do administrativnih poteškoća.

               (3)

               To je stanje utjecalo na mogućnost korisnika da podnese jedinstveni zahtjev, zahtjeve za potporu ili zahtjeve za plaćanje i zahtjeve za dodjelu pravâ na plaćanje ili na povećanje vrijednosti pravâ na plaćanje u okviru programa osnovnog plaćanja u rokovima predviđenima u članku 13. stavku 1. i članku 22. stavku 1. Provedbene uredbe (EU) br. 809/2014.

               (4)

               S obzirom na to stanje primjereno je predvidjeti odstupanje od članka 13. stavka 1. i članka 22. stavka 1. Provedbene uredbe (EU) br. 809/2014 kojim se omogućuje državama članicama da za 2017. godinu odrede konačni datum podnošenja jedinstvenog zahtjeva, zahtjevâ za potporu ili zahtjevâ za plaćanje i konačni datum za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja koji slijede nakon onih predviđenih u tim člancima. Budući da su datumi i razdoblja iz članka 11. stavka 4. i članka 15. stavaka 2. i 2.a Provedbene uredbe (EU) br. 809/2014 povezani s konačnim datumom predviđenim člankom 13. stavkom 1. te Uredbe, trebalo bi se predvidjeti slično odstupanje za prijavu rezultata prethodne kontrole zahtjeva i izmjena jedinstvenog zahtjeva ili zahtjeva za plaćanje.

               (5)

               Budući da bi ta odstupanja trebala obuhvaćati jedinstveni zahtjev, zahtjeve za potporu i zahtjeve za plaćanje, izmjene jedinstvenog zahtjeva ili zahtjeva za plaćanje te zahtjeve za dodjelu pravâ na plaćanje za 2017., primjereno je da se ova Uredba primjenjuje na zahtjeve i zahtjeve za plaćanje koji se odnose na 2017. godinu.

               (6)

               Mjere predviđene ovom Uredbom u skladu su s mišljenjem Odbora za upravljanje izravnim plaćanjima i Odbora za ruralni razvoj,

         DONIJELA JE OVU UREDBU:
   Članak 1.
   Odstupajući od članka 13. stavka 1. prvog podstavka Provedbene uredbe (EU) br. 809/2014 konačni datumi za 2017. godinu koje određuju države članice i do kojih se jedinstveni zahtjev, zahtjevi za potporu ili zahtjevi za plaćanje moraju dostaviti moraju biti najkasnije do 15. lipnja.
   Članak 2.
   Odstupajući od članka 15. stavka 2. Provedbene uredbe (EU) br. 809/2014 u državama članicama koje se koriste odstupanjem iz članka 1. ove Uredbe, za 2017. godinu nadležno tijelo obavješćuje se u pisanom obliku do 15. lipnja o izmjenama jedinstvenog zahtjeva ili zahtjeva za plaćanje u skladu s člankom 15. stavkom 1. Provedbene uredbe (EU) br. 809/2014.
   Članak 3.
   Odstupanja iz članaka 1. i 2. primjenjuju se u predmetnim državama članicama u svrhu izračuna razdoblja od 26, 35 odnosno 10 kalendarskih dana nakon konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena iz članka 11. stavka 4. i članka 15. stavka 2.a Provedbene uredbe (EU) br. 809/2014.
   Članak 4.
   Odstupajući od članka 22. stavka 1. Provedbene uredbe (EU) br. 809/2014, datum koji određuju države članice za 2017. godinu za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja mora biti najkasnije do 15. lipnja.
   Članak 5.
   Ova Uredba stupa na snagu na dan objave u Službenom listu Europske unije.
   Primjenjuje se na zahtjeve i zahtjeve za plaćanje koji se odnose na 2017. godinu.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. svibnja 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 549.

      (2)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).


title: Provedbena uredba Komisije (EU) br. 1015/2013 оd 22. listopada 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               23.10.2013

               HR

               Službeni list Europske unije

               L 281/4

         PROVEDBENA UREDBA KOMISIJE (EU) br. 1015/2013
   оd 22. listopada 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. listopada 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  40,0

                  MK

                  45,6

                  ZZ

                  42,8

                  0707 00 05

                  MK

                  62,5

                  TR

                  119,2

                  ZZ

                  90,9

                  0709 93 10

                  TR

                  147,7

                  ZZ

                  147,7

                  0805 50 10

                  AR

                  100,6

                  CL

                  90,0

                  IL

                  100,2

                  TR

                  84,1

                  ZA

                  102,7

                  ZZ

                  95,5

                  0806 10 10

                  BR

                  230,6

                  TR

                  163,0

                  ZZ

                  196,8

                  0808 10 80

                  CL

                  94,7

                  NZ

                  104,2

                  US

                  156,2

                  ZA

                  105,3

                  ZZ

                  115,1

                  0808 30 90

                  TR

                  120,5

                  ZZ

                  120,5

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1124/2013 оd 8. studenoga 2013. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari bifenoks  Tekst značajan za EGP

text:
               9.11.2013

               HR

               Službeni list Europske unije

               L 299/34

         PROVEDBENA UREDBA KOMISIJE (EU) br. 1124/2013
   оd 8. studenoga 2013.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari bifenoks
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno članak 21. stavak 3. prvu alternativu i članak 78. stavak 2.,
   budući da:

               (1)

               Direktivom Komisije 2008/66/EZ (2) bifenoks je uvršten kao aktivna tvar u Prilog I. Direktivi Vijeća 91/414/EEZ (3).

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su navedene u dijelu A Priloga Provedbenoj uredbi Komisije (EU) br. 540/2011 (4).

               (3)

               U skladu s člankom 21. stavkom 1. prvim podstavkom Uredbe (EZ) br. 1107/2009 Belgija je Komisiji podnijela zahtjev za preispitivanje odobrenja za bifenoks s obzirom na nova znanstvena i tehnička saznanja stečena na temelju informacija koje je podnositelj prijave dostavio toj državi članici u skladu s člankom 56. stavkom 1. spomenute Uredbe. Informacije se odnose na stvaranje nitrofena zbog primjene bifenoksa.

               (4)

               Belgija je ocijenila informacije koje je dostavio podnositelj prijave i svoju je ocjenu, u obliku dopune nacrtu izvješća o ocjeni, 21. ožujka 2013. dostavila drugim državama članicama, Komisiji i Europskoj agenciji za sigurnost hrane (dalje u tekstu „Agencija”).

               (5)

               Komisija je na temelju tih informacija zaključila da postoje naznake da bifenoks više ne zadovoljava kriterije odobrenja predviđene člankom 4. Uredbe (EZ) br. 1107/2009.

               (6)

               Komisija je pozvala podnositelja prijave da dostavi svoje primjedbe.

               (7)

               Komisija je zaključila da se, s obzirom na činjenicu da u određenim okolišnim uvjetima uporaba bifenoksa može dovesti do stvaranja nitrofena, opasnost za okoliš ne može isključiti ako se ne odrede nova ograničenja.

               (8)

               Potvrđuje se da se aktivna tvar bifenoks smatra odobrenom u skladu s Uredbom (EZ) br. 1107/2009. Pri ocjenjivanju zahtjeva za odobrenje sredstava za zaštitu bilja države članice trebale bi obratiti posebnu pozornost na mogućnost stvaranja nitrofena zbog uporabe bifenoksa i prema potrebi odrediti ograničenja u pogledu uvjeta uporabe.

               (9)

               Prilog Provedbenoj uredbi (EU) br. 540/2011 potrebno je stoga na odgovarajući način izmijeniti.

               (10)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 540/2011
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 2013.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  Direktiva Komisije 2008/66/EZ od 30. lipnja 2008. o izmjeni Direktive Vijeća 91/414/EEZ radi uvrštavanja aktivnih tvari bifenoks, diflufenikan, fenoksaprop-P, fenpropidin i kinoklamin (SL L 171, 1.7.2008., str. 9.)

      (3)  Direktiva Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (SL L 230, 19.8.1991., str. 1.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      PRILOG
      Stupac „Posebne odredbe” retka 180., bifenoks, dijela A Priloga Provedbenoj uredbi (EU) br. 540/2011 zamjenjuje se sljedećim:

         „DIO A
         Dopušten za uporabu samo kao herbicid.
         DIO B
         Za provedbu jedinstvenih načela iz članka 29. stavka 6. Uredbe (EZ) br. 1107/2009, moraju se uzeti u obzir zaključci izvješća o pregledu za bifenoks, a posebice dodaci I. i II., kako su finalizirani u Stalnom odboru za prehrambeni lanac i zdravlje životinja 14. ožujka 2008.
         U ukupnoj ocjeni države članice posebnu pozornost posvećuju:

                     (a)

                     sigurnosti korisnika sredstva i moraju osigurati da je uvjetima uporabe propisana primjena odgovarajućih osobnih zaštitnih sredstava prema potrebi;

                     (b)

                     izloženosti potrošača putem hrane ostacima bifenoksa u proizvodima životinjskog podrijetla i u sljedećim kulturama u plodoredu;

                     (c)

                     okolišnim uvjetima koji mogu prouzročiti stvaranje nitrofena.

               Države članice dužne su odrediti ograničenja u pogledu uvjeta uporabe ako je to primjereno s obzirom na točku (c).”


title: Provedbena uredba Komisije (EU) br. 706/2011 od 20. srpnja 2011. o odobravanju aktivne tvari profoksidima, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izmjeni Priloga Provedbenoj uredbi Komisije (EU) br. 540/2011  Tekst značajan za EGP

text:
               03/Sv. 49

               HR

               Službeni list Europske unije

               69

         32011R0706

               L 190/50

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 706/2011
   od 20. srpnja 2011.
   o odobravanju aktivne tvari profoksidima, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009 i uzimajući pritom u obzir postupak i uvjete za odobrenje, mora se primjenjivati Direktiva Vijeća 91/414/EEZ (2) za aktivne tvari za koje je donesena odluka u skladu s člankom 6. stavkom 3. te Direktive prije 14. lipnja 2011. Odlukom Komisije 1999/43/EZ potvrđeno je da profoksidim ispunjava uvjete iz članka 80. stavka 1. točke (a) Uredbe (EZ) br. 1107/2009 (3).

               (2)

               U skladu s člankom 6. stavkom 2. Direktive 91/414/EEZ Španjolska je 2. travnja 1998. zaprimila zahtjev poduzeća BASF SE za uvrštenje aktivne tvari profoksidima u Prilog I. Direktivi 91/414/EEZ. Odlukom 1999/43/EZ potvrđeno je da je dokumentacija „potpuna” u smislu da načelno ispunjava zahtjeve vezane uz podatke i informacije iz priloga II. i III. Direktivi 91/414/EEZ.

               (3)

               Za tu su aktivnu tvar ocijenjeni učinci na zdravlje ljudi i životinja te na okoliš u skladu s odredbama članka 6. stavka 2. i stavka 4. Direktive 91/414/EEZ, za uporabe koje je predložio podnositelj zahtjeva. Određena država članica izvjestiteljica podnijela je 28. ožujka 2001. nacrt izvješća o ocjeni.

               (4)

               Države članice i Komisija su u okviru Stalnog odbora za prehrambeni lanac i zdravlje životinja pregledale nacrt izvješća o ocjeni za profoksidim. Pregled je finaliziran 17. lipnja 2011. u obliku izvješća Komisije o pregledu za profoksidim.

               (5)

               Različita ispitivanja pokazala su da se za sredstva za zaštitu bilja koja sadrže profoksidim može očekivati da općenito zadovoljavaju zahtjeve utvrđene u članku 5. stavku 1. točkama (a) i (b) i članku 5. stavku 3. Direktive 91/414/EEZ, posebno kad je riječ o uporabama koje su ispitane i detaljno navedene u izvješću Komisije o pregledu. Stoga je primjereno odobriti profoksidim.

               (6)

               Ne dovodeći u pitanje obveze predviđene Uredbom (EZ) br. 1107/2009, kao posljedica odobrenja, uzimajući u obzir poseban položaj koji je nastao prelaskom s Direktive 91/414/EEZ na Uredbu (EZ) br. 1107/2009, potrebno je uzeti u obzir sljedeće. Državama članicama treba omogućiti 6 mjeseci nakon odobrenja da pregledaju registracije za sredstva za zaštitu bilja koja sadrže profoksidim. Države članice trebaju, prema potrebi, registracije izmijeniti, zamijeniti ili povući. Odstupajući od navedenog roka potrebno je osigurati dulje razdoblje za podnošenje i ocjenu cjelokupne ažurirane dokumentacije iz Priloga III., kako je navedena u Direktivi 91/414/EEZ, svakog sredstva za zaštitu bilja za svaku namijenjenu uporabu u skladu s jedinstvenim načelima.

               (7)

               Iskustvo stečeno uvrštavanjem aktivnih tvari u Prilog I. Direktivi 91/414/EEZ ocijenjenih na temelju Uredbe Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (4) pokazalo je da se pri tumačenju obveza nositelja važećih rješenja o registraciji u vezi pristupa podacima mogu pojaviti poteškoće. Kako bi se izbjegle daljnje poteškoće potrebno je stoga razjasniti obveze država članica, posebno obvezu da provjere ima li nositelj rješenja o registraciji pristup dokumentaciji koja ispunjava zahtjeve iz Priloga II. navedenoj Direktivi. Međutim, to pojašnjenje državama članicama ili nositeljima rješenja o registraciji ne nameće nikakve nove obveze u usporedbi s već dosad donesenim direktivama o izmjenama Priloga I. navedenoj Direktivi ili uredbama o odobravanju aktivnih tvari.

               (8)

               U skladu s člankom 13. stavkom 4. Uredbe (EZ) br. 1107/2009 potrebno je na odgovarajući način izmijeniti Prilog Provedbenoj uredbi (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u vezi s popisom odobrenih aktivnih tvari (5).

               (9)

               Zbog jasnoće je potrebno staviti izvan snage Direktivu Komisije 2011/14/EU od 24. veljače 2011. o izmjeni Direktive Vijeća 91/414/EEZ zbog uvrštenja profoksidima kao aktivne tvari (6).

               (10)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar profoksidim, kako je određena u Prilogu I., odobrena je podložno uvjetima utvrđenima u tom Prilogu.
   Članak 2.
   Ponovna ocjena sredstava za zaštitu bilja
   1.   Države članice u skladu s Uredbom (EZ) br. 1107/2009, kad je to potrebno, do 31. siječnja 2012. izmjenjuju ili povlače važeće registracije za sredstva za zaštitu bilja koja sadrže profoksidim kao aktivnu tvar.
   Do tog datuma moraju u prvome redu provjeriti jesu li uvjeti iz Priloga I. ovoj Uredbi ispunjeni, s iznimkom onih iz dijela B stupca o posebnim odredbama navedenog Priloga te ima li nositelj rješenja o registraciji dokumentaciju, ili pristup dokumentaciji, koja ispunjava zahtjeve iz Priloga II. Direktivi 91/414/EEZ u skladu s uvjetima iz članka 13. stavaka od 1. do 4. te Direktive i članka 62. Uredbe (EZ) br. 1107/2009.
   2.   Odstupajući od stavka 1. za svako registrirano sredstvo za zaštitu bilja koje sadrži profoksidim ili kao jedinu aktivnu tvar ili kao jednu od više aktivnih tvari koje su sve uvrštene u Prilog Provedbenoj uredbi (EU) br. 540/2011, države članice najkasnije do 31. srpnja 2011., u skladu s jedinstvenim načelima iz članka 29. stavka 6. Uredbe (EZ) br. 1107/2009 na temelju dokumentacije koja ispunjava zahtjeve iz Priloga III. Direktivi 91/414/EEZ i uzima u obzir dio B stupca o posebnim odredbama iz Priloga I. ovoj Uredbi, ponovno ocjenjuju sredstvo. Na temelju te ocjene procjenjuju ispunjava li sredstvo uvjete iz članka 29. stavka 1. Uredbe (EZ) br. 1107/2009.
   Nakon toga države članice:

               (a)

               ako sredstvo sadrži profoksidim kao jedinu aktivnu tvar najkasnije do 31. siječnja 2013., kad je to potrebno, izmjenjuju ili povlače registraciju; ili

               (b)

               ako sredstvo sadrži profoksidim kao jednu od više aktivnih tvari, kad je to potrebno, izmjenjuju ili povlače registraciju do 31. siječnja 2013. ili do datuma određenog takvom izmjenom ili povlačenjem u odgovarajućim aktima na temelju kojih su odgovarajuće tvari dodane Prilogu I. Direktivi 91/414/EEZ ili na temelju kojih su predmetne tvari odobrene, pri čemu se uzima u obzir kasniji datum.

         Članak 3.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 izmjenjuje se u skladu s Prilogom II. ovoj Uredbi.
   Članak 4.
   Stavljanje izvan snage
   Direktiva 2011/14/EU stavlja se izvan snage.
   Članak 5.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. kolovoza 2011.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. srpnja 2011.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  SL L 230, 19.8.1991., str. 1.

      (3)  SL L 14, 19.1.1999., str. 30.

      (4)  SL L 366, 15.12.1992., str. 10.

      (5)  SL L 153, 11.6.2011., str. 1.

      (6)  SL L 51, 25.2.2011., str. 16.

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  Profoksidim
                  CAS br. 139001-49-3
                  CIPAC br. 621

                  2 - [(1 E/Z) - [(2 R S) – 2 - (4 – klorofenoksi) propoxyimino] butil] – 3 – hidroksi – 5 - [(3 R S; 3 S R) – tetrahidro – 2 H – tiopiran – 3 – il] cikloheks – 2 - enon

                  ≥ 940 g/kg

                  1. kolovoza 2011.

                  31. srpnja 2021.

                  DIO A
                  Dopušten za uporabu samo kao herbicid za rižu
                  DIO B
                  Za provedbu jedinstvenih načela iz članka 29. stavka 6. Uredbe (EZ) br. 1107/2009, uzimaju se u obzir zaključci izvješća o pregledu profoksidima, a posebno dodaci I. i II. Uredbi, kako su finalizirani na Stalnom odboru za prehrambeni lanac i zdravlje životinja 17. lipnja 2011.
                  U ovoj cjelokupnoj ocjeni države članice moraju obratiti posebnu pozornost na:

                              —

                              zaštitu podzemnih voda, kad se aktivna tvar primjenjuje na područjima s osjetljivim (lakim) tlom i/ili nepovoljnim klimatskim uvjetima,

                              —

                              dugotrajan rizik za neciljane organizme.

                        Uvjeti za registraciju uključuju, prema potrebi, mjere za smanjenje rizika.

         (1)  Daljnji podaci koji se odnose na identitet i specifikaciju aktivne tvari dostupni su u izvješću o pregledu.

      PRILOG II.
      U dijelu B Priloga Provedbenoj uredbi (EU) br 540/2011 dodaje se sljedeći unos:

                     Broj

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća (1)

                     Datum odobrenja

                     Prestanak odobrenja

                     Posebne odredbe

                     „2

                     Profoksidim
                     CAS br. 139001-49-3
                     CIPAC br. 621

                     2 - [(1 E/Z) - [(2 R S) – 2 - (4 – klorofenoksi) propoxyimino] butil] – 3 – hidroksi – 5 - [(3 R S; 3 S R) – tetrahidro – 2 H – tiopiran – 3 – il] cikloheks – 2 - enon

                     ≥ 940 g/kg

                     1. kolovoza 2011.

                     31. srpnja 2021.

                     DIO A
                     Dopušten za uporabu samo kao herbicid za rižu
                     DIO B
                     Za provedbu jedinstvenih načela iz članka 29. stavka 6. Uredbe (EZ) br. 1107/2009, uzimaju se u obzir zaključci izvješća o pregledu profoksidima, a posebno dodaci I. i II. Uredbi, kako su finalizirani na Stalnom odboru za prehrambeni lanac i zdravlje životinja 17. lipnja 2011.
                     U ovoj cjelokupnoj ocjeni države članice moraju obratiti posebnu pozornost na:

                                 —

                                 na zaštitu podzemnih voda, kad se aktivna tvar primjenjuje na područjima s osjetljivim (lakim) tlom i/ili nepovoljnim klimatskim uvjetima,

                                 —

                                 dugotrajan rizik za neciljane organizme.

                           Uvjeti za registraciju uključuju, prema potrebi, mjere za smanjenje rizika.”

         (1)  Daljnji podaci koji se odnose na identitet i specifikaciju aktivne tvari dostupni su u izvješću o pregledu.


title: Provedbena uredba Komisije (EU) 2016/546 оd 7. travnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               8.4.2016

               HR

               Službeni list Europske unije

               L 94/12

         PROVEDBENA UREDBA KOMISIJE (EU) 2016/546
   оd 7. travnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. travnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  268,0

                  MA

                  91,1

                  SN

                  164,2

                  TR

                  99,8

                  ZZ

                  155,8

                  0707 00 05

                  MA

                  80,7

                  TR

                  131,0

                  ZZ

                  105,9

                  0709 93 10

                  MA

                  89,8

                  TR

                  118,9

                  ZZ

                  104,4

                  0805 10 20

                  EG

                  49,3

                  IL

                  77,2

                  MA

                  55,4

                  TN

                  71,4

                  TR

                  40,8

                  ZA

                  51,4

                  ZZ

                  57,6

                  0805 50 10

                  MA

                  91,9

                  TR

                  65,0

                  ZZ

                  78,5

                  0808 10 80

                  AR

                  86,1

                  BR

                  93,7

                  CL

                  116,7

                  US

                  158,0

                  ZA

                  85,9

                  ZZ

                  108,1

                  0808 30 90

                  AR

                  181,1

                  CL

                  105,5

                  CN

                  66,8

                  ZA

                  127,2

                  ZZ

                  120,2

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1223/2012 od 18. prosinca 2012. o utvrđivanju detaljnih pravila za primjenu uvozne carinske kvote za živa goveda težine veće od 160 kg podrijetlom iz Švicarske, kako je predviđeno Sporazumom između Europske zajednice i Švicarske Konfederacije o trgovini poljoprivrednim proizvodima (kodifikacija)

text:
               02/Sv. 022

               HR

               Službeni list Europske unije

               283

         32012R1223

               L 349/39

               SLUŽBENI LIST EUROPSKE UNIJE

               18.12.2012.

      PROVEDBENA UREDBA KOMISIJE (EU) br. 1223/2012
   od 18. prosinca 2012.
   o utvrđivanju detaljnih pravila za primjenu uvozne carinske kvote za živa goveda težine veće od 160 kg podrijetlom iz Švicarske, kako je predviđeno Sporazumom između Europske zajednice i Švicarske Konfederacije o trgovini poljoprivrednim proizvodima
   (kodifikacija)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 144. stavak 1. u vezi s člankom 4.,
   budući da:

               (1)

               Uredba Komisije (EZ) br. 2172/2005 od 23. prosinca 2005. o utvrđivanju detaljnih pravila za primjenu uvozne carinske kvote za živa goveda težine veće od 160 kg podrijetlom iz Švicarske, predviđeno Sporazumom između Europske zajednice i Švicarske Konfederacije o trgovini poljoprivrednim proizvodima (2) je bila znatno izmijenjena nekoliko puta (3). Radi jasnoće i racionalnosti navedenu Uredbu potrebno je kodificirati.

               (2)

               Sporazum između Europske zajednice i Švicarske Konfederacije o trgovini poljoprivrednim proizvodima (4) (dalje u tekstu „Sporazum”) predviđa otvaranje bescarinske kvote Unije za uvoz 4 600 grla živih goveda težine veće od 160 kg podrijetlom iz Švicarske. Potrebno je usvojiti detaljna pravila za otvaranje i upravljanje ovom carinskom kvotom svake godine.

               (3)

               Za raspodjelu te carinske kvote je s obzirom na predmetne proizvode prikladno primijeniti metodu istovremenog ispitivanja iz članka 144. stavka 2. točke (b) Uredbe (EZ) br. 1234/2007.

               (4)

               Kako bi se ispunili uvjeti za korištenje ove carinske kvote, živa goveda trebaju biti podrijetlom iz Švicarske u skladu s pravilima navedenima u članku 4. Sporazuma.

               (5)

               Kako bi se spriječile špekulacije, količine raspoložive u okviru carinske kvote trebaju biti dostupne gospodarskim subjektima koji mogu dokazati da su stvarno uključeni u trgovinu značajnih razmjera s trećim državama. Iz tog razloga i kako bi se osiguralo učinkovito upravljanje, od navedenih trgovaca treba zahtijevati da su u godini koja prethodi predmetnom razdoblju godišnje kvote uvezli najmanje 50 životinja jer se pošiljka od 50 životinja smatra uobičajenim teretom. Iskustvo je pokazalo da je kupnja jedne pošiljke minimalan uvjet da bi se transakcija smatrala realnom i održivom.

               (6)

               Potrebno je utvrditi jamstva za uvozna prava, dozvole trebaju biti neprenosive i uvozne dozvole treba izdavati trgovcima isključivo za količine za koje su im dodijeljena uvozna prava.

               (7)

               Kako bi se omogućilo ravnopravno korištenje carinske kvote, i istodobno osigurao komercijalno isplativ broj životinja po zahtjevu, potrebno je odrediti maksimalni i minimalni broj životinja po zahtjevu.

               (8)

               Potrebno je utvrditi da se uvozna prava dodjeljuju nakon razdoblja razmatranja, prema potrebi uz primjenu fiksnog koeficijenta za raspodjelu.

               (9)

               Sukladno članku 130. Uredbe (EZ) br. 1234/2007, uvoznim režimima treba upravljati pomoću uvoznih dozvola. U tu svrhu, potrebno je utvrditi pravila o podnošenju zahtjeva i podacima koje treba navesti u zahtjevima i dozvolama, prema potrebi uz ili odstupajući od nekih odredaba Uredbe Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (5), Uredbe Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o unaprijed utvrđenoj subvenciji za poljoprivredne proizvode (6), i Uredbe Komisije (EZ) br. 382/2008 od 21. travnja 2008. o pravilima za primjenu uvoznih i izvoznih dozvola u sektoru goveđeg i telećeg mesa (7).

               (10)

               Kako bi se obvezalo gospodarske subjekte da podnesu zahtjeve za uvozne dozvole za sva raspodijeljena uvozna prava, potrebno je utvrditi da taj zahtjev, u vezi s jamstvima za uvozna prava, predstavlja primarni zahtjev u smislu Provedbene uredbe Komisije (EU) br. 282/2012 od 28. ožujka 2012. o utvrđivanju zajedničkih detaljnih pravila za primjenu sustava jamstava za poljoprivredne proizvode (8).

               (11)

               Iskustvo pokazuje da za pravilno upravljanje carinskim kvotama nositelj dozvole mora biti istinski uvoznik. Stoga navedeni uvoznik treba aktivno sudjelovati u nabavi, prijevozu i uvozu predmetnih životinja. Podnošenje dokaza o tim aktivnostima dakle treba biti primarni zahtjev s obzirom na jamstva za dozvolu.

               (12)

               Kako bi se zajamčila stroga statistička kontrola životinja uvezenih u okviru ove carinske kvote, odstupanje iz članka 7. stavka 4. Uredbe (EZ) br. 376/2008 ne bi se trebalo primjenjivati.

               (13)

               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   1.   Bescarinska uvozna kvota Unije otvara se svake godine za razdoblje od 1. siječnja do 31. prosinca za uvoz 4 600 grla živih goveda podrijetlom iz Švicarske, težine veće od 160 kg, obuhvaćenih oznakama KN 0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10 težine veće od 160 kg ili ex 0102 90 91 težine veće od 160 kg.
   Redni broj ove carinske kvote je 09.4203.
   2.   Na proizvode iz stavka 1. primjenjuju se pravila podrijetla iz članka 4. Sporazuma između Europske zajednice i Švicarske Konfederacije o trgovini poljoprivrednim proizvodima.
   Članak 2.
   1.   Za potrebe članka 5. Uredbe (EZ) br 1301/2006, trgovina s trećim državama kako je navedeno u tom članku znači da su podnositelji zahtjeva uvezli najmanje 50 životinja obuhvaćenih oznakom KN 0102.
   Države članice mogu prihvatiti kao dokaz trgovine s trećim državama preslike isprava iz drugog stavka članka 5. Uredbe (EZ) br. 1301/2006, koje su uredno ovjerila nadležna tijela.
   2.   Poduzeće nastalo spajanjem više poduzeća od kojih svako ima referentni uvoz u skladu s minimalnom količinom navedenom u stavku 1. može koristiti taj referentni uvoz kao osnovu za svoj zahtjev.
   Članak 3.
   1.   Zahtjevi za uvozna prava moraju obuhvaćati najmanje 50 životinja, te ne mogu obuhvatiti više od 5 % od raspoložive količine.
   2.   Zahtjevi za uvozna prava se podnose najkasnije do 13.00 sati po bruxelleskom vremenu 1. prosinca koji prethodi predmetnom razdoblju godišnje kvote.
   3.   Nakon provjere dostavljenih isprava, države članice obavješćuju Komisiju o količinama za koje su podneseni zahtjevi, najkasnije do 10. radnog dana nakon isteka roka za predaju zahtjeva.
   Neovisno o članku 6. stavku 3. Uredbe (EZ) br. 1301/2006, primjenjuje se članak 11. te Uredbe.
   Članak 4.
   1.   Uvozna prava dodjeljuju se od 7. do najkasnije 16. radnog dana nakon isteka roka za obavijesti iz članka 3. stavka 3. prvog podstavka.
   2.   Kada se primjenom koeficijenta raspodjele iz članka 7. stavka 2. Uredbe (EZ) br. 1301/2006 dobije iznos manji od 50 grla po zahtjevu, predmetne države članice raspodjeljuju raspoložive količine izvlačenjem ždrijeba za uvozna prava pri čemu svako izvlačenje obuhvaća 50 grla. Ako je ostatak manji od 50 grla, dodjeljuje se jedinstveno pravo uvoza za tu količinu.
   3.   Ako se primjenom stavka 2. dodijeli manje uvoznih prava nego što je zatraženo, položena jamstva u skladu s člankom 5. stavkom 1. se bez odgađanja proporcionalno oslobađaju.
   Članak 5.
   1.   Jamstvo za uvozna prava iznosi 3 EUR po grlu. Ono se mora položiti nadležnom tijelu zajedno sa zahtjevom za uvozna prava.
   2.   Zahtjevi za uvoznu dozvolu moraju se dostaviti za dodijeljenu količinu. Ova obveza predstavlja primarni zahtjev u smislu članka 19. stavka 2. Provedbene uredbe (EU) br. 282/2012.
   3.   Ako se primjenom koeficijenta raspodjele iz članka 4. stavka 2. dodijeli manje uvoznih prava nego što je zatraženo, položena jamstva se bez odgode proporcionalno oslobađaju.
   Članak 6.
   1.   Za uvoz dodijeljenih količina potrebno je predočiti jednu ili više uvoznih dozvola.
   2.   Zahtjevi za dozvole mogu se podnijeti isključivo u državi članici u kojoj je podnositelj zahtjeva podnio zahtjev i dobio uvozna prava unutar carinske kvote.
   Svako izdavanje uvozne dozvole rezultira odgovarajućim smanjenjem dobivenih uvoznih prava, te se položena jamstva u skladu s člankom 5. stavkom 1. bez odgađanja proporcionalno oslobađaju.
   3.   Uvozne dozvole izdaju se na zahtjev i u ime gospodarskog subjekta koji je dobio uvozna prava.
   4.   Zahtjevi za dozvolu i dozvole prikazuju sljedeće:

               (a)

               u polju 8., zemlja podrijetla i riječ „da” označena križićem;

               (b)

               u polju 16., jedna ili nekoliko sljedećih oznaka KN:
               0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10 težine veće od 160 kg ili ex 0102 90 91 težine veće od 160 kg;

               (c)

               u polju 20., redni broj carinske kvote (09.4203) i najmanje jedan od unosa iz Priloga I.

         Dozvole uključuju obvezu uvoza iz Švicarske.
   Članak 7.
   1.   Odstupajući od članka 8. stavka 1. Uredbe (EZ) br. 376/2008, uvozne dozvole izdane u skladu s ovom Uredbom nisu prenosive.
   2.   Za dodjeljivanje uvozne dozvole potrebno je položiti jamstvo od 20 eura po grlu koje se sastoji od:

               (a)

               jamstva od 3 EUR iz članka 5. stavka 1.; i

               (b)

               iznosa od 17 eura koji podnositelj zahtjeva dostavlja zajedno sa zahtjevom za dozvolu.

         3.   Sukladno članku 48. stavku 1. Uredbe (EZ) br 376/2008, za sve uvezene količine koje premašuju količine prikazane na uvoznoj dozvoli naplaćuje se puni iznos carine prema Zajedničkoj carinskoj tarifi koja se primjenjuje na dan prihvaćanja carinske deklaracije o stavljanju u slobodan promet.
   4.   Neovisno o odredbama iz odjeljka 4. poglavlja III. Uredbe (EZ) br. 376/2008, jamstvo se ne oslobađa sve dok se ne predoči dokaz da je nositelj dozvole bio komercijalno i logistički odgovoran za kupovinu, prijevoz i stavljanje predmetnih životinja u slobodan promet. Takav dokaz sastoji se najmanje od:

               (a)

               izvornog trgovačkog računa ili ovjerene preslike koju je na ime nositelja dozvole izdao prodavatelj ili njegov predstavnik, obojica sa sjedištem u Švicarskoj, i dokaza o plaćanju koje je izvršio nositelj dozvole ili dokaza da je nositelj dozvole otvorio neopoziv dokumentarni akreditiv u korist prodavatelja;

               (b)

               prijevozne isprave izdane na ime nositelja dozvole za predmetne životinje;

               (c)

               dokaza da je roba prijavljena za stavljanje u slobodan promet, s naznakom naziva i adrese nositelja dozvole kao primatelja.

         Članak 8.
   Primjenjuju se uredbe (EZ) br. 1301/2006, (EZ) br. 376/2008 i (EZ) br. 382/2008, podložne ovoj Uredbi.
   Članak 9.
   1.   Odstupajući od članka 11. stavka 1. drugog podstavka Uredbe (EZ) br. 1301/2006, države članice obavješćuju Komisiju:

               (a)

               najkasnije do 28. veljače nakon isteka svakog razdoblja uvozne carinske kvote, o količinama proizvoda, uključujući i slučajeve kada nisu podneseni zahtjevi, za koje su izdane uvozne dozvole u prethodnom razdoblju uvozne carinske kvote;

               (b)

               najkasnije do 30. travnja nakon isteka svakog razdoblja uvozne carinske kvote, o količinama proizvoda, uključujući i slučajeve kada nisu podneseni zahtjevi, obuhvaćenima neiskorištenim ili djelomično korištenim uvoznim dozvolama, koje se odnose na razliku između količina upisanih na poleđini uvoznih dozvola i količina za koje su one izdane.

         2.   Najkasnije do 30. travnja nakon isteka svakog razdoblja uvozne carinske kvote, države članice prosljeđuju Komisiji detaljne podatke o količinama proizvoda stavljenih u slobodni promet u skladu s člankom 4. Uredbe (EZ) br. 1301/2006.
   3.   Za obavijesti iz stavaka 1. i 2., količine se iskazuju u grlima, i po kategoriji proizvoda kako je navedeno u Prilogu V. Uredbi (EZ) br. 382/2008.
   Članak 10.
   Uredba (EZ) br. 2172/2005 stavlja se izvan snage.
   Upućivanja na Uredbu koja je stavljena izvan snage tumače se kao upućivanja na ovu Uredbu i čitaju se u skladu s korelacijskom tablicom u Prilogu III.
   Članak 11.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2012.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 346, 29.12.2005., str. 10.

      (3)  Vidjeti Prilog II.

      (4)  SL L 114, 30.4.2002., str. 132.

      (5)  SL L 238, 1.9.2006., str. 13.

      (6)  SL L 114, 26.4.2008., str. 3.

      (7)  SL L 115, 29.4.2008., str. 10.

      (8)  SL L 92, 30.3.2012., str. 4.

   PRILOG I.
   Stavke navedene u članku 6. stavku 4. točki (c)

               —

               na bugarskom:

               Регламент за изпълнение (ЕC) № 1223/2012

               —

               na španjolskom:

               Reglamento de Ejecución (UE) no 1223/2012

               —

               na češkom:

               Prováděcí nařízení (EU) č. 1223/2012

               —

               na danskom:

               Gennemførelsesforordning (EU) nr. 1223/2012

               —

               na njemačkom:

               Durchführungsverordnung (EU) Nr. 1223/2012

               —

               na estonskom:

               Rakendusmäärus (EL) nr 1223/2012

               —

               na grčkom:

               Εκτελεστικός κανονισμός (ΕΕ) αριθ. 1223/2012

               —

               na engleskom:

               Implementing Regulation (EU) No 1223/2012

               —

               na francuskom:

               Règlement d'exécution (UE) no 1223/2012

               —

               na talijanskom:

               Regolamento di esecuzione (UE) n. 1223/2012

               —

               na latvijskom:

               Īstenošanas regula (ES) Nr. 1223/2012

               —

               na litavskom:

               Įgyvendinimo reglamentas (ES) Nr. 1223/2012

               —

               na mađarskom:

               1223/2012/EU végrehajtási rendelet

               —

               na malteškom:

               Regolament ta' Implimentazzjoni (UE) Nru 1223/2012

               —

               na nizozemskom:

               Uitvoeringsverordening (EU) nr. 1223/2012

               —

               na poljskom:

               Rozporządzenie wykonawcze (UE) nr 1223/2012

               —

               na portugalskom:

               Regulamento de Execução (UE) n.o 1223/2012

               —

               na rumunjskom:

               Regulamentul de punere în aplicare (UE) nr. 1223/2012

               —

               na slovačkom:

               Vykonávacie nariadenie (EÚ) č. 1223/2012

               —

               na slovenskom:

               Izvedbena uredba (EU) št. 1223/2012

               —

               na finskom:

               Täytäntöönpanoasetus (EU) N:o 1223/2012

               —

               na švedskom:

               Genomförandeförordning (EU) nr 1223/2012

         PRILOG II.
   Uredbe stavljene izvan snage uz popis uzastopnih izmjena

               Uredba Komisije (EZ) br. 2172/2005
               (SL L 346, 29.12.2005., str. 10.).

               Uredba Komisije (EZ) br. 1869/2006
               (SL L 358, 16.12.2006., str. 49.).

               Uredba Komisije (EZ) br. 1965/2006
               (SL L 408, 30.12.2006., str. 26.).

               samo članak 8. i Prilog IX.

               Uredba Komisije (EZ) br. 749/2008
               (SL L 202, 31.7.2008., str. 37.).

               samo članak 3.

               Uredba Komisije (EZ) br. 1267/2008
               (SL L 338, 17.12.2008., str. 37.).

         PRILOG III.
   Korelacijska tablica

               Uredba (EZ) br. 2172/2005

               Ova Uredba

               Članak 1.
               Članak 2. stavak 1.
               Članak 2. stavak 4.
               Članak 3. stavak 2.
               Članak 3. stavak 3. prvi podstavak
               Članak 3. stavak 3. drugi podstavak
               Članak 3. stavak 5.
               Članci 4., 5. i 6.
               Članak 7. stavak 1.
               Članak 7. stavak 3.
               Članak 7. stavak 5.
               Članak 7. stavak 6.
               Članak 8.
               Članak 8.a stavak 1.
               Članak 8.a stavak 2. prvi i drugi podstavak
               Članak 8.a stavak 3.
               —
               Članak 9.
               Prilog II.
               —
               —

               Članak 1.
               Članak 2. stavak 1.
               Članak 2. stavak 2.
               Članak 3. stavak 1.
               Članak 3. stavak 2.
               —
               Članak 3. stavak 3.
               Članci 4., 5. i 6.
               Članak 7. stavak 1.
               Članak 7. stavak 2.
               Članak 7. stavak 3.
               Članak 7. stavak 4.
               Članak 8.
               Članak 9. stavak 1.
               Članak 9. stavak 2.
               Članak 9. stavak 3.
               Članak 10.
               Članak 11.
               Prilog I.
               Prilog II.
               Prilog III.